
ΑΠΟΦΑΣΕΙΣ 

Η καταγγελία της εταιρείας «ΚΑΡΟΛΟΣ ΠΑΝΤΕΛΟ- 
ΓΛΟΥ ΚΑΙ ΣΙΑ Ο.Ε.» σύμφωνα με το άρθρο 24 του Ν. 
703/77, όπως ισχύει, κατά της εταιρείας «ΙΝΤΕΗ- 
ΘΑΒ Ανώνυμος Εταιρεία Αντιπροσωπειών, Εισαγω¬ 
γών, Εμπορίας και Βιομηχανίας Αυτοκινήτων», την 
οποία καταγγέλλει για παράβαση των άρθρων 1 
παρ. 1 και 2 του ως άνω νόμου. 1 

Η αίτηση για λήψη ασφαλιστικών μέτρων της εταιρείας 
ΕΨΒΟΡΕΕΧ ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟ- 
ΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ 
κατά α) της \Λ/ΑΒΝΕΒ ΒΟΑΩδΗΟίΛ/ ΔΙΑΝΟΜΕΙΣ ΤΑΙ¬ 
ΝΙΩΝ ΘΒΕΕΟΕ ΑΝΩΝΥΜΗ ΕΤΑΙΡΕΙΑ και β) της VII- 
ΕΑΟΕ ΒΟΑϋδΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ 
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥ¬ 
ΘΥΝΗΣ, σύμφωνα μετο άρθρο9παράγραφος4του 
Ν. 703/1977, όπως ισχύει, για παράβαση των άρ¬ 
θρων 1 παρ. 1 και 2, του ανωτέρω νόμου. 2 


ΑΠΟΦΑΣΕΙ Σ 

ΑΠΟΦΑΣΗ 1 238/111/2003 (1) 

Η καταγγελία της εταιρείας «ΚΑΡΟΛΟΣ ΠΑΝΤΕΛΟΓΛΟΥ 
ΚΑΙ ΣΙΑ Ο.Ε.» σύμφωνα με το άρθρο 24 του Ν. 703/77, 
όπως ισχύει, κατά της εταιρείας «ΙΝΤΕΒΟΑΒ Ανώνυ¬ 
μος Εταιρεία Αντιπροσωπειών, Εισαγωγών, Εμπορίας 
και Βιομηχανίας Αυτοκινήτων», την οποία καταγγέλλει 
για παράβαση των άρθρων 1 παρ. 1 και 2 του ως άνω 
νόμου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γενικής Γραμματείας 
Εμπορίου του Υπουργείου Ανάπτυξης την 13η Μαρτίου 
2003, ημέρα Πέμπτη και ώρα 10.30, με την εξής σύνθεση: 

Πρόεδρος: ΔημήτρηςΤζουγανάτος 

Μέλη: Ηλίας Βλάσσης, 


Νικόλαος Καραμητσάνης, κωλυόμενου του τακτικού 
Θεόδωρου Δεληγιαννάκη, 

Δημόκριτος Άμαλλος, κωλυόμενου του τακτικού Πανα¬ 
γιώτη Μαντζουράνη 

Κωνσταντίνος Ηλιόπουλος 

Λεωνίδας Νικολούζος, 

Ιωάννης Κατσουλάκος και 

Γεώργιος Τριανταφυλλάκης, κωλυόμενου του τακτικού 
Νικολάου Βέττα. 

Γραμματέας: Αικατερίνη Τριβέλη, κωλυομένης της τα¬ 
κτικής Αλεξάνδρας-Μαρίας Ταραμπίκου. 

Θέμα της Συνεδριάσεως ήταν η από 8.6.2000 καταγγε¬ 
λία της εταιρείας «ΚΑΡΟΛΟΣ ΠΑΝΤΕΛΟΓΛΟΥ ΚΑΙ ΣΙΑ 
Ο.Ε.» (εφεξής ΠΑΝΤΕΛΟΓΛΟΥ), σύμφωνα μετο άρθρο 24 
του Ν.703/77, όπως ισχύει, κατά της εταιρείας «ΙΝΤΕΒ- 
ΟΑΒ Ανώνυμος Εταιρία Αντιπροσωπειών, Εισαγωγών, 
Εμπορίας και Βιομηχανίας Αυτοκινήτων» (εφεξής ΙΝΤΕΒ- 
ΘΑΒ), την οποία καταγγέλλει για παράβαση των άρθρων 
1 παρ. 1 και 2 του ως άνω νόμου. 

Στη συνεδρίαση παρέστησαν: α) η καταγγέλλουσα εται¬ 
ρεία ΠΑΝΤΕΛΟΓΛΟΥ δια της πληρεξούσιας δικηγόρου 
της Ελένη Μαντά και β) η καταγγελλόμενη εταιρεία ΙΝ- 
ΤΕΒΘΑΒ δια του εκπροσώπου της Ιωάννη Μπατή, Αναπλ. 
Γ ενικού Διευθυντή και μετά του πληρεξουσίου δικηγόρου 
Γεωργίου Κούτα. 

Στην αρχή της συνεδρίασης, το λόγο έλαβε η Γ ενική Ει- 
σηγήτρια Σοφία Καμπερίδου, η οποία ανέπτυξε τη γραπτή 
εισήγηση της Γ ραμματείας επί της υποθέσεως και κατέ¬ 
ληξε στο εξής: με βάση τα όσα αναφέρονται στο σκεπτικό 
της εισήγησης, δεντεκμαίρεται παράβαση των άρθρων 1 
παρ. 1 και 2 του Ν. 703//77 όπως ισχύει από την εταιρεία 
ΙΝΤΕΒΟΑΒ και προτείνεται η καταγγελία της επιχείρησης 
ΠΑΝΤΕΛΟΓΛΟΥ κατά της προηγούμενης εταιρείας να 
απορριφθεί. Στη συνέχεια το λόγο έλαβαν η καταγγέλ- 
λουσα και η καταγγελλόμενη εταιρία, οι οποίες ανέπτυ¬ 
ξαν τις θέσεις τους, απάντησαν σε ερωτήσεις που τους 
υπέβαλαν ο Πρόεδρος και τα Μέλη της Επιτροπής και ζή¬ 
τησαν η μεν καταγγέλλουσα την αποδοχή της καταγγε¬ 
λίας της, η δε καταγγελλόμενη την απόρριψη αυτής, ανα- 
φερόμενες και στα υπομνήματα που θα προσκομίσουν. 
Επίσης, τα ενδιαφερόμενο μέρη ζήτησαν απάτην Επιτρο- 


1 Από την παρούσα απόφαση έχουν παραλειφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη 
θέση των στοιχείων που έχουν παραληφθεί υπάρχει η ένδειξη [...]. Όπου ήταν δυνατό τα στοχιχεία που παραλήφθηκαν αντικατα- 
στάθηκαν με ενδεικτικά ποσά και αριθμούς ή με γενικές περιγραφές (εντός [ ]). 

πή την εξέταση μαρτύρων τους για τη θεμελίωση των 
ισχυρισμών τους. Η δε Επιτροπή, αποδεχόμενη το κοινό 
αίτημα εξέτασε α) τον μάρτυρα της εταιρίας ΠΑΝΤΕΛΟ- 
ΓΛΟΥ, Κάρλο Παντέλογλου, διαχειριστή αυτής και β) τον 
μάρτυρα της εταιρίας ΙΝΤΕΒΟΑΒ, Γεώργιο Κουννά, Διευ¬ 
θυντή Ανταλλακτικών. Ο Πρόεδρος της Ε.Α. έδωσε προ¬ 
θεσμία έως την 21η Μαρτίου 2003, στις ενδιαφερόμενες 
εταιρείες για να προσκομίσουν τα υπομνήματά τους. 

Η Επιτροπή Ανταγωνισμού συνήλθε σε διάσκεψη την 
18η Απριλίου 2003, ημέρα Παρασκευή και ώρα 14:00 στην 
αίθουσα 521 των Γραφείωντης Γραμματείαςτης, στο κτί¬ 
ριο της Γ ενικής Γ ραμματείας Εμπορίου του Υπουργείου 
Ανάπτυξης, και αφού έλαβε υπόψη τα στοιχεία του σχετι¬ 
κού φακέλου, την εισήγηση της Γ ραμματείας και τις από¬ 
ψεις που διετύπωσαν προφορικώς και εγγράφως τα εν¬ 
διαφερόμενο μέρη, σκέφθηκε ως εξής: 

I. Κατάτοάρθρο 1 παρ. Ιδτου Ν. 703/77«Περίελέγχου 
μονοπωλίων και ολιγοπωλίων και προστασίας του ελευ¬ 
θέρου ανταγωνισμού», όπως ισχύει, αναφορικά με την 
εσωτερική αγορά «Απαγορεύονται όλες οι συμφωνίες με¬ 
ταξύ επιχειρήσεων, όλες οι αποφάσεις ενώσεων επιχει¬ 
ρήσεων και οποιοσδήποτε μορφής εναρμονισμένη πρα¬ 
κτική επιχειρήσεων, οι οποίες έχουν ως αντικείμενο ή 
αποτέλεσμα την παρακώλυση, τον περιορισμό ή τη νό- 
θευση του ανταγωνισμού, ιδιαίτερα δε οι συνιστάμενες 
στην κατάτρόπο δυσχεραίνοντα την λειτουργία του αντα¬ 
γωνισμού, εφαρμογήν στο εμπόριο άνισων όρων για ισο¬ 
δύναμες παροχές, ιδιαίτερα δε την αδικαιολόγητη άρνη¬ 
ση πώλησης, αγοράς ή άλλης συναλλαγής», κατά δε το 
άρθρο 2 περ. γτου αυτού ως άνω νόμου, «Απαγορεύεται 
η από μια ή περισσότερες επιχειρήσεις καταχρηστική εκ¬ 
μετάλλευση της δεσπόζουσας θέσης αυτών στο σύνολο 
ή μέρους της αγοράς της χώρας. Η καταχρηστική αυτή 
εκμετάλλευση δύναται να συνίσταται κυρίως στην εφαρ¬ 
μογή άνισων όρων για ισοδύναμες παροχές, ιδιαίτερα 
στην αδικαιολόγητη άρνηση πωλήσεων, αγορών ή άλλων 
συναλλαγών, κατά τρόπον ώστε κάποιες επιχειρήσεις να 
τίθενται σε μειονεκτική στον ανταγωνισμό θέση». 

II. Από τις παραπάνω διατάξεις και σε σχέση με το ζήτη¬ 
μα αν η άρνηση πώλησης είναι ή όχι απαγορευτέα στα 
πλαίσια εφαρμογής αυτών, προκύπτουν τα ακόλουθα, ως 
προς τις προϋποθέσεις που απαιτούνται, εκτός των άλ¬ 
λων, να συντρέχουν για την υπαγωγή αυτής σε κάθε μια 
από τις εν λόγω διατάξεις, κατά περίπτωση: α) Στην απα¬ 
γόρευση του άρθρου 1 παρ. 1 εδαφ. δ η άρνηση πώλησης 
θα πρέπει να αποτελεί περιεχόμενο κάποιας μορφής συ¬ 
μπράξεων ομοειδών επιχειρήσεων με συμφωνία, απόφα¬ 
ση ή εναρμονισμένη πρακτική που να έχει ως αντικείμενο 
ή αποτέλεσμα, την παρακώλυση, τον περιορισμό ή τη νό- 
θευση του ανταγωνισμού, β) Στην απαγόρευση του άρ¬ 
θρου 2 περ. γ' η αρνούμενη την πώληση επιχείρηση θα 
πρέπει: α) να κατέχει δεσπόζουσα θέση στο σύνολο ή μέ¬ 
ρος της σχετικής αγοράς της χώρας, με την έννοια ότι έχει 
ένα σημαντικό ποσοστό σ’ αυτή, που της επιτρέπει να ανα¬ 
πτύσσει ανεξάρτητη συμπεριφορά, χωρίς να λαμβάνει ιδι¬ 
αίτερα υπόψη της τους ανταγωνιστές και τους πελάτες 
της και που της παρέχει έτσι την πραγματική δυνατότητα 
να εμποδίζει μονομερώς τον αποτελεσματικό ανταγωνι¬ 
σμό με την επιβολή όρων που κατ' ανάγκη δεν αντιστοι¬ 
χούν σ' αυτούς που θα επικρατούσαν στη σχετική αγορά 
σε συνθήκες υγιούς ανταγωνισμού, β) να προβαίνει σε κα¬ 
ταχρηστική εκμετάλλευση της δεσπόζουσας θέσης της 
στο σύνολο ή μέρος της αγοράς της χώρας, δηλαδή να κά¬ 
νει χρήση των ως άνω δυνατοτήτων που της παρέχει η εν 


λόγω θέση με τη χρησιμοποίηση μέσων ή πρακτικών, που 
αποκλίνουν από αυτέςτου ομαλού ανταγωνισμού, μεταξύ 
των επιχειρήσεων που δραστηριοποιούνται στη σχετική 
αγορά, μεταβάλλοντας έτσι με την εν λόγω δραστηριότη- 
τά της τους κανόνες ομαλής λειτουργίας της, με τελικό 
αποτέλεσμα ή να θέτει εμπόδια ή να περιορίζει την ικανό¬ 
τητα των επιχειρήσεων αυτών να αντεπεξέλθουν στους 
κανόνες του ειρημένου ανταγωνισμού. 

III. Με την από 8.6.2000 υποβληθείσα κατά το άρθρο 24 
παρ. 1 του Ν. 703/77 καταγγελία της η εταιρία με την επω¬ 
νυμία «Κ. ΠΑΝΤΕΛΟΓΛΟΥ ΚΑΙ ΣΙΑ ΟΕ», ισχυρίζεται, ότιη κα¬ 
ταγγελλόμενη εταιρία ΙΝΤΕΒΟΑΒ, η οποία είναι αποκλειστι¬ 
κός εισαγωγέας στην Ελλάδα των προϊόντων (αυτοκίνητα, 
μοτοσικλέτες και ανταλλακτικά αυτών) της εταιρίας ΒΜ\Λ/ 
και από την οποία (καταγγελλόμενη) προμηθεύετο από το 
έτος 1989 ανταλλακτικά αυτοκινήτων μάρκας ΒΜ\Λ/, κατα- 
χρώμενη τη δεσπόζουσα θέση της στην σχετική αγορά, αρ- 
νείται από τον Φεβρουάριο του έτους 2000 να της πωλήσει 
και παραδώσει τις παραγγελόμενες ποσότητες ανταλλα¬ 
κτικών αυτοκινήτων μάρκας ΒΜ\Λ/, με αποτέλεσμα, το μεν, 
να μη δύναται η καταγγέλλουσα να εξυπηρετήσει άμεσα 
τους πελάτες του συνεργείου της, το δε, να αναγκάζεται να 
προμηθεύεται τα ανταλλακτικά αυτοκινήτων μάρκας ΒΜ \Ν, 
από το επιλεγμένο δίκτυο της καταγγελλόμενης, με δυσμε¬ 
νέστερους, όμως, όρους (αυξημένεςτιμές κατά 20% και κα¬ 
θυστέρηση στην παράδοση, αφού τα μέλη του δικτύου της 
πρέπει να τα προμηθευτούν από την καταγγελλόμενη) από 
αυτούς της καθής η καταγγελία. 

IV. Με βάση το σύντομο ως άνω ιστορικό, η κρινόμενη 
καταγγελία είναι νόμιμη, στηριζόμενη στις προπαρατε- 
θείσες νομικές διατάξεις και πρέπει να ερευνηθεί για την 
ουσιαστική βασιμότητα αυτής. 

V. Από την έρευνα της Γραμματείας της Επιτροπής 
Ανταγωνισμού, τις καταθέσεις των μαρτύρων απόδειξης 
και ανταπόδειξης, τα προσκομιζόμενα και επικαλούμενα 
από τα διάδικα μέρη έγγραφα και την όλη αποδεικτική 
διαδικασία, αποδείχτηκαν τα ακόλουθα πραγματικά περι¬ 
στατικά: Η καταγγέλλουσα εταιρεία με την επωνυμία «Κ. 
ΠΑΝΤΕΛΟΓΛΟΥ ΚΑΙ ΣΙΑ ΟΕ», έχει ως σκοπό τη λειτουργία 
συνεργείου αυτοκινήτων προελεύσεως του γερμανικού 
εργοστασίου ΒΜ \Ν, με πλήρη εξυπηρέτηση σε όλους 
τους τομείς δραστηριότητας, δηλαδή μηχανικών και μη 
μηχανικών μερών. Το κεφάλαιό της ανέρχεται σε 3.000 
Ευρώ (1.000.000 δρχ.) στο οποίο συμμετέχουν κατά πο¬ 
σοστό 50% καθένας οι Καρλ-Κρίστιαν και Κρίστιαν Πα- 
ντέλογλου. Ο κύκλος εργασιών της εταιρίας ανέρχεται 
κατά τα έτη 1999 και 2000 από παροχή υπηρεσιών και 
ανταλλακτικά, για μεν το έτος 1999 σε [...] Ευρώ ([...] 
δρχ.) και [...] Ευρώ ([...] δρχ.) και για το έτος 2000 σε 
[,..]Ευρώ ([...] δρχ.) και [,..]Ευρώ ([...]δρχ.) αντίστοιχα. 

Η καταγγελλόμενη εταιρεία είναι αποκλειστική εισα¬ 
γωγέας των προϊόντων (αυτοκίνητα, μοτοσικλέτες, 
ανταλλακτικά αυτών) της εταιρείας ΒΜ\Λ/. Έχει άρτια 
εξοπλισμένες εγκαταστάσεις (ιδιόκτητες εγκαταστά¬ 
σεις στη Νέα Κηφισιά, σε έκταση 12.500 πι2). Διαθέτει 
ένα ολοκληρωμένο δίκτυο αντιπροσώπων, καλύπτοντας 
ολόκληρη τη χώρα στους τομείς των πωλήσεων, της τε¬ 
χνικής εξυπηρέτησης των ανταλλακτικών και αξεσουάρ. 
Παρέχει προνόμια στους πελάτες της (οδική βοήθεια, 
χρηματοδοτικά προγράμματα, μακροχρόνιες μισθώ¬ 
σεις, σχολή ασφαλούς οδήγησης κ.α.). Πραγματοποιεί 
άνω του 50% των συνολικών πωλήσεων σε ανταλλακτικά 
μάρκας ΒΜ\Λ/, κατέχουσα δεσπόζουσα θέση στις σχετι¬ 
κές αγορές: α) παροχής υπηρεσιών και β) ανταλλακτι- 

κών αυτοκινήτων μάρκας ΒΜ \Ν, με κύκλο εργασιών στην 
ελληνική αγορά σε ανταλλακτικά αυτοκινήτων μάρκας 
ΒΜ\Λ/, που κυμάνθηκε τα έτη 2000 και 2001 (άνω των 4 
δις) δρχ. και εκτιμούμενο μερίδιο στις παραπάνω αγο¬ 
ρές 51%, σ’ αντίθεση με τους παράλληλους εισαγωγείς 
(ΛΑΜΠΡΟΥ, ΣΙΝΑΝΗΣ, ΚΑΦΟΥΝΗΣ, ΚΟΥΤΣΙΚΟΣ, ΧΑ- 
ΔΟΣ, ΝΙΝΙΡΑΚΗΣ) ανταλλακτικών αυτοκινήτων μάρκας 
ΒΜ\Λ/ που δραστηριοποιούνται στην ελληνική αγορά, 
των οποίων οι συνολικές πωλήσεις κυμαίνονται σε [...] 
εκατ. δρχ. περίπου και υστερούν από πλευράς μεγέ¬ 
θους, δικτύου διανομής και τεχνικού εξοπλισμού συ¬ 
γκριτικά με την καταγγελλόμενη. Στα πλαίσια της εμπο¬ 
ρικής δραστηριότητάς της η καταγγελλόμενη συνεργά¬ 
ζεται με τριανταοκτώ (38) εμπορικούς συνεργάτες σε 
όλη την χώρα οκτώ (8) στην Αττική και τριάντα (30) στην 
υπόλοιπη Ελλάδα), οι οποίοι είναι μέλη του Επίσημου Δι¬ 
κτύου Πωλήσεων και Τεχνικής Υποστήριξης και διατη¬ 
ρούν ισάριθμα συνεργεία τεχνικής εξυπηρέτησης των 
αυτοκινήτων ΒΜ\Λ/. 

Σύμφωνα με τη σύμβαση εμπορικής συνεργασίας, που 
έχει συνάψει η καταγγελλόμενη με τους εμπορικούς συ¬ 
νεργάτες (διανομείς) προβλέπονται, μεταξύ άλλων, ότι: 
α) ο εισαγωγέας παρέχει στον έμπορο το μη αποκλειστι¬ 
κό δικαίωμα και ο έμπορος αναλαμβάνει την υποχρέωση 
να διανέμει καινούργια αυτοκίνητα ΒΜ\Λ/ και γνήσια 
ανταλλακτικά ΒΜ\Λ/, β) Ο έμπορος δεν θα πωλήσειτα αντι¬ 
κείμενα της σύμβασης σε μη εξουσιοδοτημένους από τον 
Εισαγωγέα μεταπωλητές, εκτός αν οι μεταπωλητές αυτο¬ 
κινήτων αγοράζουν γνήσια ανταλλακτικά για ίδια χρήση ή 
για επισκευαστικούς σκοπούς ή για συντήρηση, γ) Η συμ¬ 
βατική περιοχή καθορίζεται από τον Εισαγωγέα, σε περί¬ 
πτωση δε που δραστηριοποιούνται περισσότεροι του 
ενός εξουσιοδοτημένοι από τον Εισαγωγέα έμποροι, τα 
όρια των επιμέρους συμβατικών περιοχών, όπου αναφέ- 
ρονται, θεωρούνται ενδεικτικά, δ) ο Έμπορος αναλαμβά¬ 
νει την ευθύνη για την προστασία των συμφερόντων του 
Εισαγωγέα στη συμβατική περιοχή, την προώθηση των 
πωλήσεων και την πλήρη αξιοποίηση του δυναμικού της 
αγοράς, για τα προϊόντα της ΒΜ\Λ/ στην περιοχή αυτή, ε) 
Ο διορισμός επιπρόσθετων εμπόρων στη συμβατική πε¬ 
ριοχή, καθώς και αλλαγές στη συμβατική περιοχή, κατά 
τη διάρκεια της Συμφωνίας, προϋποθέτουντην προηγού¬ 
μενη συναίνεση του εμπόρου, στ) Ο Έμπορος αναλαμβά¬ 
νει την υποχρέωση να χρησιμοποιεί αποκλειστικά και μό¬ 
νο γνήσια ανταλλακτικά ΒΜ\Λ/, για εργασίες σχετικές με 
εγγύηση, εγγύηση καλής θελήσεως και καμπάνιες ανά¬ 
κλησης για τα αντικείμενα της σύμβασης, ζ) Ο Έμπορος 
θα διατηρεί σε απόθεμα και θα προμηθεύει τους πελάτες 
του με γνήσια ανταλλακτικά της ΒΜ\Λ/, που θα αντιστοι¬ 
χούν στις προσδοκίες του πελάτη και στις απαιτήσεις του 
εισαγωγέα, η) Η εξυπηρέτηση σε ανταλλακτικά περιλαμ¬ 
βάνει τη διατήρηση αποθεμάτων γνήσιων ανταλλακτικών 
ΒΜ\Λ/, που επαρκούν για την εκτιμώμενη κίνηση, την ευ¬ 
θύνη της αγοράς και τις υποχρεώσεις του Εμπόρου για 
τεχνική εξυπηρέτηση, καθώς επίσης και τις πραγματικές 
ανάγκες των πελατών της ΒΜ\Λ/, θ) Χωρίς την προηγού¬ 
μενη γραπτή έγκριση του Εισαγωγέα, ο Έμπορος δεν έχει 
το δικαίωμα να κοινοποιεί σε τρίτους τεχνικές πληροφο¬ 
ρίες που του παρέχονται από τον εισαγωγέα ή την ΒΜ\Λ/ 
Α.Ό. 

VI. Τα μέλη του δικτύου της καταγγελλόμενης εταιρίας 
προς εξυπηρέτηση των αναγκών των συνεργείων τους, 
προβαίνουν σε ετήσιες δεσμευτικές εκτιμήσεις των ανα¬ 
γκών τους, οι οποίες υλοποιούνται με τακτικές και προ¬ 


γραμματισμένες παραγγελίες κατά ομάδες ανταλλακτι¬ 
κών και κατ’ αξία αυτών στην αρχή κάθε μήνα, προκειμέ- 
νου να υπάρχει σαφής εικόνα του απαιτούμενου όγκου 
και ομάδων ανταλλακτικών που θα πρέπει η καταγγελλό¬ 
μενη να παραγγέλνει με τη σειρά της στο εργοστάσιο της 
ΒΜ\Λ/τόσο για την έγκαιρη, όσο και για την κατά 100% κά¬ 
λυψη των παραγγελιών αυτών. 

Τούτο όμως δενσυνέβαινε και με την καταγγέλλουσα, η 
οποία ενεργούσα ως ανεξάρτητη εταιρία και προμηθευό- 
μενη ανταλλακτικά από περισσότερους προμηθευτές 
(παραλλήλους εισαγωγείς και διανομείς) μεταξύ των 
οποίων και από την καταγγελλόμενη, αλλά ευκαιριακά και 
χωρίς δεσμεύσεις, ουδέποτε προέβαινε σε προγραμματι¬ 
σμένες παραγγελίες ανταλλακτικών, ώστε να δύναται η 
καταγγελλόμενη να ανταποκριθεί σ’ αυτές. Η πρακτική 
της καταγγέλλουσας ήταν να παραγγέλνει χωρίς προ¬ 
γραμματισμό ανάλογα με τις ανάγκες της και να παρα- 
λαμβάνει αυθημερόν από την καταγγελλόμενη τα ανταλ¬ 
λακτικά ικανοποιώντας η τελευταία στο μέγιστο βαθμό τις 
ανάγκες της. 

VII. Κατά το από 15.2.2000 έως 15.4.2000 χρονικό διά¬ 
στημα, λόγω της αμέσως προγενέστερης ικανοποίησης 
των τακτικών και προγραμματισμένων παραγγελιών των 
συνεργείων των εμπορικών συνεργατών της καταγγελλό¬ 
μενης, μελών του Επισήμου Δικτύου Πωλήσεων και Τε¬ 
χνικής Εξυπηρέτησης, και της απροσδόκητης αύξησης 
των εισερχομένων παραγγελιών, συγκεκριμένων ομάδων 
ανταλλακτικών, παρατηρήθηκε έλλειψη στις αποθήκες 
της καταγγελλόμενης σε ορισμένα είδη ανταλλακτικών, 
με αποτέλεσμα να βρεθεί η καταγγελλόμενη σε πραγμα¬ 
τική αδυναμία άμεσης εκτέλεσης και αυθημερόν παρά¬ 
δοσης των παραγγελιών της καταγγέλουσας. Τούτο είχε 
ως αποτέλεσμα η καταγγέλλουσα να προμηθεύεται 
ανταλλακτικά και από την εταιρία «ΑΦΟΙ ΚΟΡΦΙΑΤΗ 
Α.Β.Ε.Ε.», μέλοςτου Επισήμου Δικτύου Πωλήσεων καιΤε- 
χνικής Εξυπηρέτησης της καταγγελλόμενης, με ποσοστι¬ 
αία διαφορά κόστους αγοράς των ανταλλακτικών μέχρι 4- 
5%. Η διαφορά αυτή κρίνεται εύλογη, λαμβάνοντας υπό¬ 
ψη το κόστος που συνεπάγεται η υποχρέωση του 
διανομέα να τηρεί επαρκή αποθέματα ανταλλακτικών αλ¬ 
λά και το κόστος της συνολικής επένδυσης που αυτός 
έχει πραγματοποιήσει στο πλαίσιο του συστήματος δια¬ 
νομής. Η αναφερόμενη ως άνω έλλειψη ορισμένων ανταλ¬ 
λακτικών μάρκας ΒΜ\Λ/ στις αποθήκες της καταγγελλό¬ 
μενης, προκύπτει και από τις αναλυτικές καταστάσεις μη¬ 
νιαίων πωλήσεων ανταλλακτικών μάρκας ΒΜ\Λ/, τόσο 
προς τα Μέλη του Επίσημου Δικτύου Πωλήσεων και Τε¬ 
χνικής Εξυπηρέτησης της καταγγελλομένης, όσο και 
προς τους εμπόρους που δεν ανήκουν σ' αυτό, δεδομέ¬ 
νου ότι κατά το χρονικό διάστημα 1.1.2000 μέχρι 
30.12.2002 πραγματοποίησε πωλήσεις ανταλλακτικών 
μάρκας ΒΜ\Λ/ μικρής σχετικά αξίας. Όσον δ' αφορά τον 
ισχυρισμό της καταγγέλλουσας, ότι καίτοι αυτή έχει τα 
αντικειμενικά κριτήρια (ποιοτικά και τεχνικά) να ενταχθεί 
στο δίκτυο επιλεκτικής διανομής της καταγγελλόμενης η 
τελευταία αρνείται να πράξει τούτο, ο ισχυρισμός αυτός 
κρίνεται αβάσιμος, καθόσον ανεξαρτήτως του ότι δεν 
αποδείχτηκε ότι πληροί τα εν λόγω αντικειμενικά κριτή¬ 
ρια, δεν υπέβαλε στην καταγγελλόμενη σχετική αίτηση, 
όπως η τελευταία δήλωσε στο ακροατήριο και η καταγ- 
γέλλουσα δεν αμφισβήτησε. 

VIII. Με βάση τα παραπάνω αποδειχθέντα και αποδεκτά 
γενόμενα πραγματικά περιστατικά και σε σχέση με το ζή¬ 
τημα αν η καταγγελλόμενη καταχράται, μέσω άρνησης 

πώλησης, τη δεσπόζουσα θέση της στις σχετικές ως άνω 
αγορές, προκύπτει, ότι η άρνηση της καταγγελλομένης 
να εφοδιάζει απευθείας με ανταλλακτικά την καταγγέλ- 
λουσα δεν δύναται να θεωρηθεί αδικαιολόγητη. Τούτο 
αφενός, διότι η καταγγελλόμενη διαθέτει τα προϊόντα 
που αντιπροσωπεύει (καινούρια αυτοκίνητα και ανταλλα¬ 
κτικά) μέσω ενός δικτύου εξουσιοδοτημένων (αποκλει¬ 
στικών) διανομέων, οι οποίοι έχουν την υποχρέωση να 
επενδύσουν στην κατάλληλη για την προώθηση των εν 
λόγω προϊόντων υποδομή και την προσφορά των απαι- 
τούμενων μετά την πώληση υπηρεσιών με την προοπτική 
ότι θα αποσβέσουν την επένδυσή τους σε εύλογο χρονι¬ 
κό διάστημα, αφετέρου διότι, η καταγγέλλουσα έχει τη 
δυνατότητα να εφοδιάζεται τα εν λόγω προϊόντα (ανταλ¬ 
λακτικά), τόσο από παράλληλους εισαγωγείς, όσο και 
από τους εξουσιοδοτημένους διανομείς της καταγγελλό¬ 
μενης, αφού στη σύμβαση συνεργασίας της καταγγελλό¬ 
μενης με τους εξουσιοδοτημένους διανομείς δεν προ- 
βλέπεται ούτε ρήτρα απαγόρευσης πώλησης ανταλλα¬ 
κτικών από τους διανομείς προς ανεξάρτητους 
επισκευαστές αυτοκινήτων (απαγόρευση, που αν υπήρχε 
θα μπορούσε να χαρακτηρισθεί ότι ανατίθεται στον Κα¬ 
νονισμό (ΕΚ) 1400/2002 και στο άρθρο 1 παρ. 1 του 
Ν.703/77) ούτε άλλες δεσμεύσεις που να έχουν από την 
ίδια τους τη φύση, τόσο ως αντικείμενο όσο και ως απο¬ 
τέλεσμα, όχι μόνο τον περιορισμό, την παρακώλυση ή τη 
νόθευση του ανταγωνισμού, αλλά καιτη δυνατότητα απο- 
στέρησης της συγκεκριμένης αγοράς από τα εν λόγω 
προϊόντα (ανταλλακτικά), ώστε να εμπίπτουν στην απα¬ 
γόρευση του νόμου. Η προμήθεια από τα μέλη του επισή¬ 
μου δικτύου της καταγγελομένης σε τιμή κατά 4-5% ανώ¬ 
τερη από εκείνη, στην οποία τα ίδια τα μέλη προμηθεύο¬ 
νται τα προϊόντα από την καταγγελομένη είναι, όπως 
προαναφέρθηκε, εύλογη ενόψειτου κόστους, μετο οποίο 
τα μέλη του δικτύου επιβαρύνονται λόγω της ιδιότητάς 
τους αυτής. 

Ενόψει αυτών, οι ισχυρισμοί της καταγγέλλουσας, ότι 
η καταγγελλόμενη καταχράται, με την άρνηση πώλη¬ 
σης, τη δεσπόζουσα θέση που κατέχει στη σχετική αγο¬ 
ρά των ανταλλακτικών μάρκας ΒΜ\Λ/ και ειδικότερα στα 
γεωγραφικά όρια του νομού Αττικής, όπου δραστηριο¬ 
ποιείται επιχειρηματικά η καταγγέλουσα και ότι η τε¬ 
λευταία δεν διαθέτει ισοδύναμη λύση, είναι αβάσιμοι. 
Συνεπώς, η καταγγελλομένη άρνηση δεν είναι κατα¬ 
χρηστική και ως εκ τούτου δεν αποτελεί παράβαση των 
άρθρων 1 παρ. 1 και 2 του Ν. 703/77, όπως ισχύει και 
πρέπει η υπό κρίση καταγγελία να απορριφθεί ως αβά- 
σιμη. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την από 8.6.2000 καταγγελία της εταιρίας 
με την επωνυμία «ΚΑΡΟΛΟΣ ΠΑΝΤΕΛΟΓΛΟΥ ΚΑΙ ΣΙΑ 
Ο.Ε.» κατά της εταιρείας με την επωνυμία «ΙΝΤΕΒΘΑΒ 
Ανώνυμος Εταιρία Αντιπροσωπειών, Εισαγωγών, Εμπο¬ 
ρίας και Βιομηχανίας Αυτοκινήτων» 

Η απόφαση εκδόθηκετην 23η Μάίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΑΙΚΑΤΕΡΙΝΗ ΤΡΙΒΕΛΗ 


ΑΠΟΦΑΣΗ 1 239/111/2003 (2) 

Η αίτηση για λήψη ασφαλιστικών μέτρων της εταιρείας 
ΕυΒΟΡΕΕΧ ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟ- 
ΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ κα¬ 
τά α) της \Λ/ΑΒΝΕΒ ΒΟΑϋδΗΟνν ΔΙΑΝΟΜΕΙΣ ΤΑΙΝΙΩΝ 
ΘΒΕΕΟΕ ΑΝΩΝΥΜΗ ΕΤΑΙΡΕΙΑ και β) της νΐϋ-ΑΘΕ 
ΒΟΑϋδΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΜΟΝΟ- 
ΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ, 
σύμφωνα με το άρθρο 9 παράγραφος 4 του Ν. 
703/1977, όπως ισχύει, για παράβαση των άρθρων 1 
παρ. 1 και 2, του ανωτέρω νόμου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γενικής Γραμματείας 
Εμπορίου του Υπουργείου Ανάπτυξης την 13η Μαρτίου 
2003, ημέρα Πέμπτη και ώρα 10:30, με την εξής σύνθεση: 

Πρόεδρος: Δημήτρης Τζουγανάτος. 

Μέλη: Ηλίας Βλάσσης, 

Νικόλαος Καραμητσάνης, κωλυομένου του τακτικού 
Θεόδωρου Δεληγιαννάκη, 

Δημόκριτος Άμαλλος, κωλυομένου του τακτικού Πανα¬ 
γιώτη Μαντζουράνη, 

Κωνσταντίνος Ηλιόπουλος, 

Λεωνίδας Νικολούζος, 

Ιωάννης Κατσουλάκος και 

Γεώργιος Τριανταφυλλάκης, κωλυομένου του τακτικού 
Νικολάου Βέττα. 

Γραμματέας: Αικατερίνη Τριβέλη, κωλυόμενης της τα¬ 
κτικής Αλεξάνδρας Μαρίας Ταραμπίκου 

Τα λοιπά τακτικά ή/και αναπληρωματικά μέλη, καίτοι 
προσκληθέντα, δεν προσήλθαν λόγω δικαιολογημένου 
κωλύματος. 

Θέμα της Συνεδριάσεως ήταν η από 22.1.2003 αίτηση 
για λήψη ασφαλιστικών μέτρωντης εταιρείας ΕΕΙΒΟΡΙΕΧ 
ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟΠΡΟΣΩΠΗ ΕΤΑΙΡΕΙΑ 
ΠΕΡΙΟΡΙΣΜΕΝΗΣ ΕΥΘΥΝΗΣ κατά α) της ΪΛ/ΑΒΝΕΒ 
ΒΟΑϋΒΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΑΝΩΝΥΜΗ 
ΕΤΑΙΡΕΙΑ και β) της νίΕΙΑΘΕ ΒΟΑΩδΗΟΙΛ/ ΔΙΑΝΟΜΕΙΣ 
ΤΑΙΝΙΩΝ ΘΒΕΕΟΕ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟ¬ 
ΡΙΣΜΕΝΗΣ ΕΥΘΥΝΗΣ, σύμφωνα με το άρθρο 9 παρά¬ 
γραφος 4 του Ν.703/1977, όπως ισχύει, για παράβαση 
των άρθρων 1 παρ. 1 και 2, του ανωτέρω νόμου. 

Στη συνεδρίαση παρέστησαν: α) η εταιρεία ΕΙΙΒΟΡΙΕΧ 
ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟΠΡΟΣΩΠΗ ΕΤΑΙΡΕΙΑ 
ΠΕΡΙΟΡΙΣΜΕΝΗΣ ΕΥΘΥΝΗΣ, διά των πληρεξουσίων δι¬ 
κηγόρων της Αριστείδη Αγγελάκου και Άννας Νάκου, β) η 
εταιρεία ΪΑ/ΑΒΝΕΒ ΒΟΑΩ3ΗΟ\Λ/ ΔΙΑΝΟΜΕΙΣ ΤΑΙΝΙΩΝ 
ΘΒΕΕΟΕ ΑΝΩΝΥΜΗ ΕΤΑΙΡΕΙΑ διά του πληρεξουσίου δι¬ 
κηγόρου της Αντωνίου Αλεξανδρή και γ) η εταιρεία νΐΙ_- 
ΕΑΘΕ ΒΟΑΩδΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΜΟ¬ 
ΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ 
διά του ως άνω πληρεξουσίου δικηγόρου της Αντωνίου 
Αλεξανδρή. 

Στην αρχή της συνεδρίασης, το λόγο έλαβε η Γ ενική Ει- 
σηγήτρια Σοφία Καμπερίδου, η οποία, αφού ανέπτυξε τη 
γραπτή εισήγηση της Γ ραμματείας, πρότεινε την απόρρι¬ 
ψη της αιτήσεως, με το αιτιολογικό ότι δεν πληρούνται οι 
προϋποθέσεις λήψεως ασφαλιστικών μέτρων που προ- 
βλέπονται στο άρθρο 9 παράγραφος 4 του Ν. 703/1977, 
όπως ισχύει. Στη συνέχεια, το λόγο έλαβαν η αιτούσα και 


1 Από την παρούσα απόφαση έχουν παραλειφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ 361 /Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη 
θέση των στοιχείων που έχουν παραληφθεί υπάρχει η ένδειξη [...]. Όπου ήταν δυνατό τα στοχιχεία που παραλήφθηκαν αντικατα- 
στάθηκαν με ενδεικτικά ποσά και αριθμούς ή με γενικές περιγραφές (εντός [ ]). 

οι καθ’ ών, οι οποίοι άπαντες ανέπτυξαν τις θέσεις τους, 
έδωσαν διευκρινίσεις, απάντησαν σε ερωτήσεις που τους 
υπέβαλαν ο Πρόεδρος και τα Μέλη της Επιτροπής και ζή¬ 
τησαν η μεν αιτούσα, την αποδοχή της αίτησής της, οι δε 
καθ’ ώντην απόρριψή της. Κατόπιν ο Πρόεδρος της Ε.Α. 
έδωσε στα ενδιαφερόμενο μέρη προθεσμία μέχριτην 26η 
Μαρτίου 2003, ημέρα Τετάρτη, για να προσκομίσουν τα 
υπομνήματά τους. 

Η Επιτροπή Ανταγωνισμού συνήλθε σε διάσκεψη στην 
ως άνω αίθουσα 611 της Γενικής Γραμματείας Εμπορίου 
του Υπουργείου Ανάπτυξης, την 9η Απριλίου 2003, ημέρα 
Τετάρτη και ώρα 16:30 και αφού έλαβε υπόψη τα στοιχεία 
του σχετικού φακέλου, την εισήγηση της Γραμματείας, 
τις απόψεις που διετύπωσαν, προφορικώς και εγγράφως 
τα ενδιαφερόμενο μέρη καθώς και τα υπομνήματα που 
προσκόμισαν, σκέφθηκε ως εξής: 

Α.α. Με την προαναφερθείσα αίτηση η εταιρεία ΕΘΒΟ- 
Ρ1_ΕΧ ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟΠΡΟΣΩΠΗ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ (εφεξής ΕυΒΟΡΙΕΧ) 
καταλογίζει στις καθ’ ών εταιρείες \Λ/ΑΒΝΕΒ ΒΟΑΘδΗΟνν 
ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΑΝΩΝΥΜΗ ΕΤΑΙΡΕΙΑ 
(εφεξής 1Α/ΑΒΝΕΒ ΒΟΑϋδΗΟνν) και νΐϋ-ΑΘΕ ΒΟΑϋ- 
δΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΜΟΝΟΠΡΟΣΩΠΗ 
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ (εφεξής νΐϋ-ΑΘΕ 
ΒΟΑϋδΗΟνν) απαγορευμένη σύμπραξη και κατάχρηση 
δεσπόζουσας θέσης (άρθρο 1 και 2 του Ν. 703/1977, αντί¬ 
στοιχα), κατά την εκ μέρους των καθ'ών λήψη αποφάσε¬ 
ων σχετικά με τη διανομή ταινιών στους κινηματογρά¬ 
φους της Πάτρας. 

β. Η εταιρεία ΕϋΒΟΡΕΕΧ έχει ως αποκλειστική δραστη¬ 
ριότητα την προβολή και εκμετάλλευση κινηματογραφι¬ 
κών ταινιών σε αίθουσες. Έχει δε μισθώσει και εκμεταλ¬ 
λεύεται το κέντρο ψυχαγωγίας και πολλαπλών αιθουσών 
κινηματογράφου «νΕδΟ ΜΑΒΕ» στην Πάτρα, το οποίο 
λειτουργεί από την 23.11.2001 και διαθέτει οκτώ (8) αί¬ 
θουσες συνολικής χωρητικότητας 1998 θέσεων. 

γ. Η πρώτη καθ’ ής εταιρεία \Λ/ΑΒΝΕΒ ΒΟΑϋδΗΟνν 
ιδρύθηκε τον Αύγουστο του 1997. Η αμερικάνικη εταιρεία 
ΤΙΜΕ \Λ/ΑΒΝΕΒ ΕΝΤΕΒΤΑΙΝΜΕΝΤ ΟΟΜΡΑΝΥ Ι_.Ρ. (μέλος 
του ομίλου \Λ/ΑΒΝΕΒ ΒΒΟδ.) είναι μέτοχός της κατά 50%, 
ενώ το υπόλοιπο 50% κατέχει η αυστραλιανών συμφερό¬ 
ντων εταιρεία νΐϋ-ΑΘΕ ΒΟΑϋδΗΟνν ϋΘΕΝδΙΝΘ & ΡΙ- 
ΝΑΝΘΕ ίΤϋ-υΚ. Ο έλεγχος στην καθ’ ής ασκείται από κοι¬ 
νού από τις παραπάνω αναφερόμενες εταιρείες. 

Η εταιρεία δραστηριοποιείται στην αγορά διανομής κι¬ 
νηματογραφικών ταινιών στην εθνική αγορά και διανέμει 
κατ’ αποκλειστικότητα στην Ελλάδατιςταινίεςτου ομίλου 
1Α/ΑΒΝΕΒ ΒΒΟδ, έχει δε σύμβαση με τη νΐϋ_ΑΘΕ ΒΟΑΘ- 
δΗΟνν ως υποδιανομέαςτης. 

δ. Η δεύτερη καθ’ ής εταιρεία νΐϋ_ΑΘΕ ΒΟΑΩδΗΟΙΛ/ 
ιδρύθηκε το Σεπτέμβριο του 1997 και είναι θυγατρική σε 
ποσοστό 100% της νΐϋ_ΑΘΕ ΒΟΑΘδΗΟνν ϋΘΕΝδΙΝΘ & 
ΡΙΝΑΝΘΕ ΠΌ-υΚ. Η εταιρεία αυτή είναι πολυεθνική με 
έδρα τη Μελβούρνη της Αυστραλίας. Έχει κάνει πολλές 
συμπαραγωγές σε συνεργασία με κινηματογραφικούς 
κολοσσούς όπως η \Λ/ΑΒΝΕΒ ΒΒΟδ. 

Η εταιρία δραστηριοποιείται στην αγορά διανομής κι¬ 
νηματογραφικών ταινιών στην εθνική αγορά και διανέμει 
στην Ελλάδα κυρίως τις ταινίες των εταιρειών παραγω¬ 
γής νΐΙΈΑΘΕ ΒΟΑΩδΗΟνν ϋΘΕΝδΙΝΘ & ΡΙΝΑΝΘΕ ΙΤϋ- 
υκ, ΝΕ\Λ/ΕΙΝΕΘΙΝΕΜΑ, ΜΙΒΑΜΑΧ, ΜΑΝϋΙΑΥΒΑΙΕΑΒΑΤ 
και ΒΕΑΘΟΝ, χρησιμοποιώντας ως υποδιανομέα την 
πρώτη καθ' ής. Όπως προκύπτει από την ιστοσελίδα της 
εταιρείας στο ΙΝΤΕΒΝΕΤ (νίΙΙαρθ.ρΓ/οοΓηραηγ.αερ), η 


δραστηριότητα της νΐίΕΑΘΕ ΠΟΑΘδΗΟνν ϋΘΕΝδΙΝΘ & 
ΡΙΝΑΝΘΕ ΠΌ-υΚ στην Ελλάδα, εκτείνεται και στην αγο¬ 
ρά εκμετάλλευσης κινηματογραφικών αιθουσών (4 πολυ¬ 
κινηματογράφοι με 44 αίθουσες). Συμμετέχει δε και στο 
ραδιοφωνικό σταθμό νΐΕΕΑΘΕ 88,3 ΡΜ. Επίσης η νΐΙ_- 
Ι_ΑΘΕ ΒΟΑΘδΗΟνν χρηματοδοτεί και είναι συμπαραγω¬ 
γές ελληνικών ταινιών. 

Β. Ειδικότερα η αιτούσα αναφέρει ότι μετά την 13.9.02 οι 
καθ’ ών αρνήθηκαν να προμηθεύσουν την αιτούσα με τις 
ταινίες «δΙΜΟΝΕ» και «ΗΕΑΝ/ΕΝ» και κατέθεσε αίτηση λή- 
ψεως ασφαλιστικών μέτρων στην Γραμματείατης Ε.Α.. Με 
την υπ' αριθ. 230/111/2003 απόφαση της Ε.Α., και για τους 
εκεί εκτιθέμενους λόγους, η ως άνω αίτηση ασφαλιστικών 
μέτρων απορρίφθηκε ως μη πληρούσα τις προϋποθέσεις 
του άρθρου 9 παρ. 4 του Ν. 703/77. Όπως αναφέρει η αι¬ 
τούσα στις 13.1.2003, οι καθ'ών αρνήθηκαν, όπως ακρι¬ 
βώς συνέβη και μετιςταινίες «δΙΜΟΝΕ» και«ΗΕΑ\/ΕΝ», να 
της προμηθεύσουν την ταινία «ΑΝΑΕΥΖΕ ΤΗΑΤ» η οποία 
αναμένετο να έχει μεγάλη εμπορική επιτυχία. 

Η άρνηση των καταγγελλόμενων εταιριών, σύμφωνα με 
την αιτούσα, συνιστά διακριτική μεταχείριση σε βάρος 
της, με την ειδικότερη μορφή της άρνησης πώλησης στην 
συγκεκριμένη περίπτωση, η οποία θέτει την εταιρία εκτός 
ανταγωνισμού για την συγκεκριμένη ταινία, για δε τις 
υπόλοιπες διακριτική μεταχείριση με την έννοια ότι καθυ¬ 
στερεί να προμηθεύσει με διαφημιστικό και προωθητικό 
υλικό την αιτούσα σε σχέση με τις άλλες ανταγωνιστικές 
εταιρίες καθώς και ότι καθυστερεί να επιβεβαιώσει την 
προβολή σε σχέση με άλλους ανταγωνιστές. Η μη έγκαι¬ 
ρη παράδοση του διαφημιστικού υλικού για την προώθη¬ 
ση των ταινιών που θα προβληθούν και επιβεβαίωση ή μη 
προβολής μόνο επτά ημέρες πριν την έναρξη προβολής 
κάθε ταινίας και κατά παρέκκλιση της επιχειρηματικής 
συμπεριφοράς των καθ'ών προς άλλους ανταγωνιστές 
συνιστά άνιση μεταχείριση που ισοδυναμεί με άρνηση 
προμήθειας μιας συγκεκριμένης ταινίας για την οποία δεν 
έχει γίνει η απαραίτητη προώθηση. 

Η «πολιτική διανομής» που ακολουθούν οι καθ'ών συνι- 
στά άρνηση προμήθειας των ταινιών της χειμερινής πε¬ 
ριόδου 2002-2003, αν ληφθεί υπόψη ότι παρά τις οχλή¬ 
σεις της απούσας προς τις καθ'ών δεν έχει λάβει μέχρι 
σήμερα επιβεβαίωση προβολής για τις ταινίες διανομής 
των καθ'ών που προσεχώς θα προβληθούν όσον αφορά 
το κέντρο της Πάτρας, παρότι για ορισμένες έχει παρα- 
λάβει διαφημιστικό υλικό. 

Η αιτούσα με το με από 19.2.03 έγγραφο της αναφέρει 
ότι οι καθ'ώντην ενημέρωσαν τηλεφωνικά ότι η ταινία δια¬ 
νομής τους «ΑΒΟυΤ δΘΗΜΙΩΤ» θα προβληθεί απάτην αί¬ 
θουσα νΐϋ-ΑΘΕ ΠΑΝΘΕΟΝ στις 21.2.03, ενώ αρχικά οι 
καθ’ ών είχαν δηλώσει ότι δεν θα προβάλλονταν στην Πά¬ 
τρα. Όσον αφορά την ταινία ΘΗΙΘΑΘΟ αρνήθηκαν να την 
προμηθεύσουν στην αιτούσα με την αιτιολογία ότι δεν εί¬ 
ναι οικονομικά συμφέρουσα η προβολή της στη Πάτρα 
κατά τη διάρκεια του Καρναβαλιού. 

Η αιτούσα υποστηρίζει ότι η συγκεκριμένη «πολιτική 
διανομής» των καθ'ών δεν εφαρμόζεται προς άλλους αι- 
θουσάρχες ούτε εφαρμοζόταν προς την ίδια όσο συνερ¬ 
γαζόταν με τις καθ'ών πριν αυτές αρχίσουν να συνεργά¬ 
ζονται με την επιχείρηση νΐΙΕΑΘΕ ΠΑΝΘΕΟΝ. 

Όπως αναφέρει η αιτούσα, η εν λόγω συμφωνία συνερ¬ 
γασίας με το νΐΙΕΑΘΕ ΠΑΝΘΕΟΝ εκδηλώνεται α) με την 
παραχώρηση άδειας χρήσης της επωνυμίας «νΐΙΕΑΘΕ» 
στον διακριτικό τίτλο της εν λόγω επιχείρησης, με την 
οποία δημιουργείται στο κοινό της Πάτρας η εντύπωση 

ότι ο συγκεκριμένος κινηματογράφος συνδέεται άμεσα 
με τον γνωστό όμιλο και έχει άμεση πρόσβαση στις ται¬ 
νίες παραγωγής ή και διανομής του ομίλου αυτού, β) με 
την απόκτηση, μετά την ανακαίνιση της αίθουσας «ΠΑΝ- 
ΘΕΟΝ», του «προφίλ» των αιθουσών «νΐΙ_1_Α<3Ε» και γ) με 
την αποκλειστική προμήθεια συγκεκριμένων ταινιών, 
όπως «5ΙΜΟΝΕ», «ΗΕΑνΕΝ», «ΕΟυΒ ΓΕΑΤΗΕΒ5» καθώς 
και της ταινίας « ΑΝΑΙΥΖΕ ΤΗΑΤ». 

Εξ άλλου, εκτός από την άρνηση των καθ’ ών από 
17.1.2003 εκδηλώθηκε μία ακόμη γενικευμένη άρνηση 
προμήθειας σειράς ταινιών από την εταιρία διανομής ται¬ 
νιών ΟΘΕΟΝ Α.Ε. -ΕΠΙΧΕΙΡΗΣΗ ΔΗΜΟΣΙΩΝ ΘΕΑΜΑΤΩΝ 
ΚΑΙ ΠΑΡΑΓΩΓΗΣ ΚΑΙ ΕΚΜΕΤΑΛΛΕΥΣΗΣ ΟΠΤΙΚΟΑ- 
ΚΟΥΣΤΙΚΩΝ ΕΡΓΩΝ (εφεξής ΟϋΕΟΝ Α.Ε.). 

Θεωρεί δε η αιτούσα αυτές τις αρνήσεις συνδυασμένες 
και αποτελούσες εναρμονισμένη συμπεριφορά με σκοπό 
την καταχρηστική εκμετάλλευση της συλλογικής δεσπό¬ 
ζουσας θέσης τους αφού οι συγκεκριμένες τρεις εταιρίες 
διανομής κινηματογραφικώνταινιών κατέχουν συλλογικά 
μερίδιο της τάξης του 50% στην σχετική αγορά της δια¬ 
νομής κινηματογραφικώνταινιών. 

Η άρνηση προμήθειας των προσεχών ταινιών διανομής 
των καθ'ών στις οποίες εκτός της επίδικης ταινίας συμπε- 
ριλαμβάνονται μερικές αναμενόμενες εμπορικές επιτυ¬ 
χίες δημιουργεί άμεσα επικείμενο κίνδυνο ανεπανόρθω¬ 
της βλάβης, μέχρι και παύση των εργασιών του κέντρου 
της, λαμβανομένου υπόψη ότι οι εισπράξεις από τις ται¬ 
νίες των καθ'ών αναμένονται να είναι της τάξης του 
34,75%, βάσει των αντίστοιχων εισπράξεων των τριών πιο 
εμπορικών ταινιών των διανομέων για τη προηγούμενη 
περίοδο, συμπεριλαμβανομένων δε και αυτών από την 
ΟΘΕΟΝ Α.Ε. αναμένονται να είναι άνω του 45% των συ¬ 
νολικών εισπράξεων της απούσας. 

Εξ άλλου, η καθυστέρηση επιβεβαίωσης προβολής ή 
όχι κάποιων ταινιών των καθ'ών, καθώς και η αργοπορία, 
όσον αφορά την προμήθεια διαφημιστικού και προωθητι- 
κού υλικού για κάποιες ταινίες, δυσφημεί την αιτούσα δη¬ 
μιουργώντας αρνητική εικόνα στο κοινό και κατά συνέ¬ 
πεια επιφέρει οικονομική ζημία στην αιτούσα επιχείρηση 
σε σημείο που αν συνεχιστεί αυτή η συμπεριφορά θα σή- 
μαινε την οικονομική καταστροφή της. 

Επιπλέον, η αιτούσα αναφέρει δε ότι η δυνατότητα 
εναλλακτικής προμήθειάς της, ως ανεξάρτητου αιθου- 
σάρχη, περιορίζεται έντονα λόγω της ολιγοπωλιακής δο¬ 
μής της σχετικής αγοράς διανομής κινηματογραφικών 
ταινιών στην εθνική αγορά, στην οποία κατά την άποψή 
της 4 έως 5 εταιρίες διανομής κατέχουν μερίδιο άνω του 
80% του συνόλου της αγοράς. Η δε περιορισμένη εναλ- 
λαξιμότητα των ταινιών ως πνευματικών έργων καθιστά 
αδύνατη την υποκατάσταση της ταινίας «ΑΝΑΙΥΖΕ 
ΤΗΑΤ» με κάποια άλλη έναντι του κοινού. 

Όσον αφορά τη μη έγκαιρη παράδοση του διαφημιστι¬ 
κού υλικού για την προώθηση των ταινιών που θα προ¬ 
βληθούν από τις αίθουσες της απούσας και η επιβεβαίω¬ 
ση ή μη προβολής παρά μόνο επτά (7) ημέρες πριν την 
έναρξη προβολής της ταινίας, αντίθετα με την ισχύουσα 
στο χώρο πρακτική και κατά παρέκκλιση της επιχειρημα¬ 
τικής συμπεριφοράς των καθ' ών προς άλλους ανταγωνι¬ 
στές αιθουσάρχες αλλά και την ίδια την απούσα πριν την 
συνεργασία των με την αίθουσα «ΠΑΝΘΕΟΝ» συνιστά 
άνιση μεταχείριση σε βάρος της απούσας και ισοδυναμεί 
με άρνηση προμήθειας της ταινίας για την προβολή της 
οποίας δεν επαρκεί ο παραπάνω χρόνος για την διαφημι¬ 
στική προώθησή της. 


Η αδικαιολόγητη αυτή άρνηση πώλησης, κατά την άπο¬ 
ψη της απούσας, είναι αντίθετη μετά άρθρα 1 και2του Ν. 
703/77, όπως ισχύει και ως εκ τούτου ζητά με την αίτησή 
της να υποχρεωθούν οι καθ’ ών να παύσουν τη συγκεκρι¬ 
μένη παράνομη συμπεριφορά και να τους επιβληθούν οι 
ποινές που προβλέπονται στο άρθρο 9 του Ν. 703/77, 
όπως ισχύει. 

Επειδή συντρέχει επείγουσα περίπτωση, προκειμένου 
να αποτραπεί ο επικείμενος οικονομικός αφανισμός της, 
ο οποίος είναι αναπόφευκτος αν δεν δοθεί λύση με άμεσο 
τρόπο στο πρόβλημα που έχει δημιουργήσει η παράνομη 
συμπεριφορά των καθ’ ών, η απούσα ζητά: 

Να υποχρεωθούν η πρώτη και η δεύτερη των καθ’ ών να 
συνεχίσουν προσωρινά να προμηθεύουν την απούσα με 
τις κινηματογραφικές ταινίες που διανέμουν στην ελληνική 
αγορά χωρίς τους περιορισμούς του ανταγωνισμού και τις 
καταχρηστικές πρακτικές, την αδικαιολόγητη καθυστέρη¬ 
ση επιβεβαίωσης προβολής και αποστολής του σχετικού 
διαφημιστικού υλικού κάθε συγκεκριμένηςταινίας, για διά¬ 
στημα τουλάχιστον 6 μηνών, εν πάση δε περίπτωση μέχρι 
την έκδοση αποφάσεως επίτης καταγγελίας της απούσας. 

Να διαταχθεί προσωρινώς κατ’ αναλογίατων διατάξεων 
του Κώδικα Πολιτικής Δικονομίας (προσωρινή διαταγή), η 
άμεση προμήθεια στην απούσα της ταινίας ΑΝΑΕΥΖΕ 
ΤΗΑΤ. 

Να επιβληθεί σε κάθε μία των καθ’ ών χρηματική ποινή 
3.000 € για κάθε μία ημέρα μη συμμορφώσεως προς την 
απόφαση που θα εκδοθεί για την παρούσα αίτηση. 

Γ. Οι καθ’ ών δηλώνουν ότι δεν έχουν συνάψει καμία 
σύμβαση με τον κινηματογράφο νΐΕΕΑΘΕ ΠΑΝΘΕΟΝ. 
Αναφέρουν δε ότι ο εν λόγω κινηματογράφος ενδεχομέ¬ 
νως να έχει συνάψει σύμβαση συνεργασίας, παροχής τε¬ 
χνογνωσίας και χρήσης του διακριτικού γνωρίσματος 
«νίΙΙαρθ» με την εταιρία «νίΙΙαρθ Βοαάεάονν Οργάνωση και 
Εκμετάλλευση Επιχειρήσεων Κινηματογράφου και Ψυχα¬ 
γωγίας Ελλάς Α.Ε.» Η συγκεκριμένη εταιρία έχει μισθώσει 
και διαχειρίζεται τους κινηματογράφους VIΙ_1_ΑΟΕ ΘΙΝΕ- 
ΜΑ5 στις περιοχές του Ν. Αττικής, Ρέντη και Παγκράτι, 
καθώς και τους θερινούς κινηματογράφους νΐΙ_Ι_ΑΘΕ 
ΘΟΟΕ στο Ρέντη και στο Πασαλιμάνι. 

Σκοπός της ανωτέρω συμφωνίας είναι η παροχή της τε¬ 
χνογνωσίας και του διακριτικού γνωρίσματος «νΝΙαρσ» σε 
κινηματογράφους προκειμένου αυτοί να ωφεληθούν της 
εμπειρίας και της αναγνωρισιμότητας των νΐΕΕΑΘΕ ΘΙΝ- 
ΕΜΑ3 στην οργάνωση, ανακαίνιση των αιθουσών τους, 
στην εξεύρεση χορηγιών και διαφημίσεων και γενικότερα 
στην καλυτέρευση των υπηρεσιών τους προς το κοινό. 

Οι καθ’ ών υποστηρίζουν ότι εφαρμόζουν αντικειμενικά 
κριτήρια επιλογής των αιθουσών, τα οποία στηρίζονται 
στην ποιότητα των αιθουσών προβολής, στο προφίλ της 
κάθε ταινίας, στην κατηγορία του κοινού στο οποίο απευ¬ 
θύνονται καθώς και στον προϋπολογισμό της κάθε ται¬ 
νίας που καθορίζει τον αριθμό των αντιγράφων στα οποία 
πρέπει να εκδοθεί η ταινία. 

Η κάθε ταινία πρέπει να διανεμηθεί κατά τον δυνατό κα¬ 
λύτερο τρόπο στην εθνική αγορά, προκειμένου να προ- 
σελκύσειτο μέγιστο αριθμό θεατών, δεδομένου ότι είναι 
αδύνατον να ικανοποιηθεί όλη η σχετική ζήτηση λόγω του 
μεγάλου αριθμού αιθουσών. 

Οι καθ'ών εταιρίες δεν καταρτίζουν έγγραφες συμβά¬ 
σεις διανομής ταινιών με τους αιθουσάρχες αλλά κάθε 
εβδομάδα γίνεται διαπραγμάτευση για κάθε ταινία, όπου 
αποφασίζεται η διάρκεια προβολής της καθώς και η αμοι¬ 
βή του διανομέα σε ποσοστό επί του εισιτηρίου. 

Υποστηρίζουν δε ότι η τελική επιβεβαίωση των ταινιών 
που θα προβάλλουν μετά από αίτηση τους, οι κινηματο¬ 
γράφοι που επιλέγονται, γίνεται επτά ημέρες πριν την 
προγραμματισμένη προβολή, εκτός ορισμένων ταινιών 
που χρήζουν επαρκούς διαφήμισης στα ΜΜΕ και χρειά¬ 
ζεται προγενέστερη επιβεβαίωση για την προώθηση της 
ταινίας. 

Οι καθ’ ών σύμφωνα με τα όσα αναφέρουν, ακολουθώ¬ 
ντας την σχετική πρακτική στην αγορά προμηθεύουν 
όλες τις ενδιαφερόμενες αίθουσες με διαφημιστικό και 
προωθητικό υλικό (τρέιλερ, κατάλογο προγραμματισμού 
προβολής ταινιών, αφίσες κ.λπ.) κατόπιν αιτήματος τους, 
αναλαμβάνοντας έτσι σημαντικό κόστος και αν ακόμα δεν 
καταστεί δυνατό να προβληθούν σε όλες αυτές τις αίθου¬ 
σες οι συγκεκριμένες ταινίες. 

Όσον αφορά την σχέση τους με την αιτούσα αναφέ¬ 
ρουν ότι έχουν προμηθεύσει την αιτούσα εταιρεία από 
την πρώτη στιγμή λειτου ργίας της δηλ. από 23.11.2001 με 
παρά πολλές ταινίες διανομής τους και εξακολουθούν να 
την προμηθεύουν ακόμη σύμφωνα με τα προαναφερθέ- 
ντα κριτήρια. 

Η πρώτη των καθ’ ών \Λ/ΑΒΝΕΒ ΒΟΑ03ΗΟ\Λ/, αναφέρει 
ότι δεν προμήθευσε την αιτούσα με την ταινία «ΑΝΑΕΥΖΕ 
ΤΗΑΤ» επειδή θεώρησε ότι η συγκεκριμένη ταινία απευ¬ 
θύνεται σε μεγαλύτερο ηλικιακά κοινό (30 ετών και άνω), 
το οποίο πιστεύουν οι καθ'ών ότι επισκέπτεται περισσότε¬ 
ρο «το νΐίίΑΘΕ ΠΑΝΘΕΟΝ» τις βράδυνες ώρες στο κέ¬ 
ντρο της Πάτρας στις συνήθεις ώρες βραδινής προβο¬ 
λής. Η στρατηγική δε και ο προϋπολογισμός της ταινίας 
δεν δικαιολογούσε δεύτερη κόπια στην Πάτρα. Επιπλέον 
θεωρούν ότι ούτε το κέντρο της απούσας ούτε το «VII- 
Ι_Α6Ε ΠΑΝΘΕΟΝ» έχουν τη δυνατότητα για σύγχρονη 
προβολή για την οποία απαιτείται να κοπεί η ταινία σε τμή¬ 
ματα και να υπάρχουν πολλά διαλείμματα κατά τη παρα¬ 
κολούθηση της ταινίας από το κοινό προκειμένου να με- 
ταφέρονται τα κομμάτια της κόπιας από τον ένα κινημα¬ 
τογράφο στον άλλο. 

Εξάλλου στη Λάρισα επέλεξαν για προβολή της ίδιας 
ταινίας, τον πολυκινηματογράφο της απούσας και όχι κά¬ 
ποιον άλλον εφόσον η στρατηγική και ο προϋπολογισμός 
της ταινίας δεν δικαιολογούσε δεύτερη κόπια στη συγκε¬ 
κριμένη πόλη, γεγονός το οποίο αποκρύπτεται επιμελώς 
απάτην απούσα. 

Όσον αφορά την πρόταση της απούσας για χρηματο¬ 
δότηση των εξόδων παραγωγής πρόσθετης κόπιας της 
ταινίας, αναφέρουν ότι μόνο εκείνοι έχουν τα σχετικά δι¬ 
καιώματα αναπαραγωγής κάθε ταινίας, και είναι αρμόδι¬ 
οι να αποφασίσουν σε πόσα αντίγραφα πρέπει να εκδοθεί 
αυτή, λαμβάνοντας υπόψη τα χαρακτηριστικά και το προ¬ 
φίλ της κάθε ταινίας, τις οδηγίες του παραγωγού, και την 
αναμενόμενη απήχησή της στο κοινό. 

Η καθ’ ής θεώρησε ότι δεν τη συνέφερε οικονομικά να 
εκδώσει δεύτερο αντίγραφο για την Πάτρα και τη Λάρισα. 

Αναφέρουν δε ότι και οι υπόλοιποι κινηματογράφοι στη 
Πάτρα και στη Λάρισα δενπροβάλλουντο σύνολοτωνται- 
νιών όλων των διανομέων. 

Δ. Σύμφωνα με τη διάταξη του άρθρου 9 παράγραφος 4 
του Ν. 703/1977, όπως ισχύει: «Η Επιτροπή Ανταγωνι¬ 
σμού είναι αποκλειστικά αρμόδια να λάβει ασφαλιστικά 
μέτρα αυτεπάγγελτα, κατόπιν αίτησης αυτού που έχει 
υποβάλει καταγγελία, κατάτο άρθρο 24 του παρόντος νό¬ 
μου ή κατόπιν αίτησης του Υπουργού Εμπορίου, όταν πι¬ 
θανολογείται παράβαση των άρθρων 1 και 2 του παρό¬ 
ντος νόμου και συντρέχει επείγουσα περίπτωση προς 


αποτροπή άμεσα επικείμενου κινδύνου ανεπανόρθωτης 
βλάβης στον αιτούντα ή στο δημόσιο συμφέρον. Η Επι¬ 
τροπή Ανταγωνισμού μπορεί να απειλήσει χρηματική ποι¬ 
νή μέχρι ένα εκατομμύριο (1.000.000) δραχμές για κάθε 
ημέρα μη συμμόρφωσης προς την απόφασή της και να 
θεωρήσει αυτή καταπεσούσα, όταν με απόφασή της βε- 
βαιώνεταιη μη συμμόρφωση.» Επομένως, για την έκδοση 
ασφαλιστικών μέτρων ο Ν. 703/1977 εξαρτά από δύο προ¬ 
ϋποθέσεις: α) να πιθανολογείται παράβαση των άρθρων 
1 ή 2 του νόμου, β) να συντρέχει επείγουσα περίπτωση 
προς αποτροπή άμεσα επικείμενου κινδύνου ανεπανόρ¬ 
θωτης βλάβης στον αιτούντα ή στο δημόσιο συμφέρον. 

Ε. Στην υπό εξέταση υπόθεση σχετική αγορά θεωρείται 
η αγορά διανομής κινηματογραφικών ταινιών. Με εξαίρε¬ 
ση ορισμένες ταινίες που θα μπορούσαν να θεωρηθούν 
«μοναδικές», τα ντοκιμαντέρ και τις μικρού μήκους ται¬ 
νίες, οι περισσότερες ταινίες απλώς παρέχουν ενενήντα 
λεπτά ψυχαγωγίας και συνεπώς θα πρέπει να θεωρηθούν 
εναλλάξιμες τόσο από την πλευρά θεατών όσο και από 
την πλευρά των επιχειρήσεων εκμετάλλευσης κινηματο¬ 
γραφικών αιθουσών. Ο μέσος θεατής συνήθως παρακο¬ 
λουθεί όλα τα είδη κινηματογράφου και δεν προσανατο¬ 
λίζεται αποκλειστικά σε κωμωδίες, αστυνομικά ή περιπέ¬ 
τειες ή ελληνικές ή ξένες ταινίες. 

Ως προς τη γεωγραφική οριοθέτηση της σχετικής αγο¬ 
ράς, η αγορά της Πάτρας αποτελεί χωριστή γεωγραφική 
αγορά. 

Τα μερίδια στην αγορά της διανομής κινηματογραφι- 
κώνταινιών δεν μπορούν να προσδιοριστούν με ακρίβεια, 
αφενός γιατί οι πωλήσεις των εισιτηρίων εξαρτώνται από 
την επιτυχία των εκάστοτε ταινιών που η κάθε εταιρεία 
διανέμει, αφετέρου γιατί δεν υπάρχουν από κάποια επί¬ 
σημη πηγή δημοσιευμένα στοιχεία. Το μερίδιο των καθ'ών 
για το έτος 2002 στη σχετική αγορά της Πάτρας, βάσει 
των εισιτηρίων που πραγματοποιήθηκαν από τις ταινίες 
που διένειμε υπολογίζεται από αυτήν, πάντα με την προα- 
ναφερόμενη επιφύλαξη, σε ποσοστό περίπου 32%. 

Σημειωτέον ότι στην πόλη της Πάτρας λειτουργούν κα¬ 
τά τη χειμερινή περίοδο εκτός από το κέντρο της απού¬ 
σας (που διαθέτει οκτώ αίθουσες) άλλοι πέντε κινηματο¬ 
γράφοι με μία μόνον αίθουσα. Πρέπει να αναφερθεί δε ότι 
το μερίδιο της απούσας στην αγορά εκμετάλλευσης αι¬ 
θουσών και προβολής κινηματογραφικών ταινιών στην 
πόλη της Πάτρας ανέρχεται βάσει εισιτηρίων σε ποσοστό 
περίπου 70%. Η απούσα εταιρεία αποδέχεται ότι το μερί¬ 
διό της στην εν λόγω αγορά ανέρχεται σε ποσοστό περί¬ 
που 60%. 

ΣΤ α. Κατά πόσο στην υπό κρίση περίπτωση οι καθ'ών 
πρέπει πράγματι να αντιμετωπισθούν ως ενιαία επιχείρη¬ 
ση ή η εξέταση της ανάγκης λήψης μέτρων πρέπει να πε- 
ριορισθεί στην πρώτη των καθ'ών ως έχουσα τα δικαιώ¬ 
ματα εκμετάλλευσης της επίδικής ταινίας, προκειμένου 
να κριθεί η ύπαρξη ή μη δεσπόζουσας θέσης στη σχετική 
αγορά, δεν είναι απαραίτητο να γίνει στο πλαίσιο της πα¬ 
ρούσας διαδικασίας, αφού δεν πιθανολογείται συμπερι¬ 
φορά που θα μπορούσε να χαρακτηρισθεί καταχρηστική. 
Πράγματι, δεν συνιστά κατ’ αρχήν καταχρηστική συμπε¬ 
ριφορά ότι η καθ’ ής διατηρεί παράλληλα με την αιτούσα 
συνεργασία και με άλλους κινηματογράφους, τους οποί¬ 
ους από καιρό σε καιρό προμηθεύει με ταινίες πρώτης 
προβολής, όπως άλλωστε προμηθεύει και την αιτούσα. 
Αυτή η εμπορική πολιτική της καθ’ ης είναι απόλυτα θεμι¬ 
τή. Άλλωστε η καθ’ ης έχει συμφέρον να διατηρεί συνερ¬ 
γασίες με πολλές αίθουσες και πολύ περισσότερο μάλι- 

στα μετά κέντρατης αιτούσας, τα οποία κατέχουν σαφώς 
τη μεγαλύτερη μερίδια της αγοράςτόσο στην Πάτρα, όσο 
και στη Λάρισα. 

Άλλωστε, ούτε η κατ' αποκλειστικότητα διάθεση μιας 
ταινίας σε ορισμένη μόνον αίθουσα, συνιστά κατ’ αρχήν 
παράβαση των διατάξεων των άρθρων 1 και 2 Ν. 703/77. 
Κάθε επιχείρηση έχει κατ’ αρχήν ελεύθερη επιλογή δια¬ 
μόρφωσης της επιχειρηματικής της στρατηγικής κατά 
τον τρόπο που θεωρεί προσφορότερο, εκτός αν διαπι¬ 
στώνεται ότι η καθετοποίηση οδηγεί στη στεγανοποίηση 
της αγοράς, οπότε είναι προφανές ότι τίθενται εμπόδια 
στον ελεύθερο ανταγωνισμό και στην ομαλή λειτουργία 
της αγοράς. Τέτοια περίπτωση δεν πιθανολογήθηκε εν 
προκειμένω 

Εξ άλλου, η επιβολή υποχρέωσης στις καθ’ ών να προ¬ 
μηθεύουν με την πρώτη επιτυχία όσες αίθουσες το ζητή¬ 
σουν ενέχει τον κίνδυνο να οδηγηθεί η αγορά σε πολιτι¬ 
στική μονοφωνία, αφού όλες οι αίθουσες θα επιζητούσαν 
να προβάλλουν την ταινία αυτή εις βάρος άλλων αξιόλο¬ 
γων παραγωγών. Επιπλέον, η πρόταση της απούσας να 
χρηματοδοτήσει η ίδια μία περαιτέρω κόπια και να προ¬ 
βάλλει την ταινία παράλληλα με τον κινηματογράφο που 
επέλεξε ο διανομέας πρέπει να απορριφθεί, καθώς ενέχει 
κινδύνους για τον ανταγωνισμό. Συγκεκριμένα, με αυτόν 
τον τρόπο θα παρεχόταν η δυνατότητα στην αιτούσα, 
πληρώνοντας το κόστος της δεύτερης κόπιας, να υπονο¬ 
μεύσει τα κέρδη της επιλεγείσας αίθουσας, αφού έτσι θα 
μοιραζόταν το κοινό. Κατά συνέπεια, η αιτούσα, επειδή 
ακριβώς διαθέτει κέντρα με περισσότερες αίθουσες και 
κατέχει μεγάλο ποσοστό της αγοράς, θα αποκτούσε εξ 
ορισμού ένα ανταγωνιστικό προβάδισμα έναντι των επι¬ 
χειρήσεων με μια αίθουσα, αφού σε αντίθεση προς αυτές 
θα μπορούσε να ευκολότερα να αντέξει προβολές με μι¬ 
κρότερη πληρότητα αίθουσας. Ουσιαστικά, συνεπώς, η 
αξίωση της απούσας να δικαιούται να προβάλλει κάθε 
νέα ταινία θα οδηγούσε πιθανότατα σε εκτόπισμά των μι¬ 
κρότερων ανταγωνιστών της από την αγορά. 

β. Όσον αφορά τον ισχυρισμό της απούσας ότι η άρνη¬ 
ση των καθ'ών είναι αποτέλεσμα εναρμονισμένης συμπε¬ 
ριφοράς με την επιχείρηση διανομής ΟΩΕΟΝ Α.Ε. κρίνε- 
ται αόριστος, αφού πιθανολογήθηκε ότι οι επιχειρήσεις 
διανομής υιοθετούν ανεξάρτητη εμπορική πολιτική. 

γ. Ενπάσηπεριτπώσει, στην υπό κρίση υπόθεση, πέραν 
του ότι η άρνηση των καθ’ ών να προμηθεύσουν την αι¬ 
τούσα με τη συγκεκριμένη ταινία, η οποία αναμενόταν να 
έχει μεγάλη εμπορική επιτυχία, πιθανολογείται ότι είναι 
δικαιολογημένη ως εκ τούτου ότι δεν εμπίπτει στις απα¬ 
γορευτικές διατάξεις των άρθρων 1 και 2 Ν. 703/77, η αί¬ 
τηση είναι απορριπτέα και έκτου λόγου ότι δεν πληρού- 
ται η δεύτερη προϋπόθεση λήψης ασφαλιστικών μέτρων. 

δ. Το αίτημα της εταιρείας ΕΕΙΠΟΡΙΕΧ, όπως διατυπώ¬ 
νεται στην αίτηση ασφαλιστικών μέτρων κατά το μέρος 
κατά το οποίο ζητά να προμηθεύουν οι καθ'ών την απού¬ 
σα «με τις κινηματογραφικές ταινίες που διανέμει στην ελ¬ 
ληνική αγορά χωρίς τους περιορισμούς του ανταγωνι¬ 
σμού και τις καταχρηστικές πρακτικές, όπως αναλυτικά 
εκτίθενται στο ιστορικό (της αίτησης ασφαλιστικών μέ¬ 
τρων) για διάστημα τουλάχιστον έξι μηνών, εν πόση περι- 
πτώσει μέχρι την έκδοση αποφάσεως επί της με σημερινή 
ημερομηνία κατατεθείσας καταγγελίας της απούσας» εί¬ 
ναι άνευ αντικειμένου. Διότι όπως προέκυψε από την Ει¬ 
σήγηση της Γραμματείας, τα έγγραφα, τα υπομνήματα 
και την ακροαματική διαδικασία, δεν υπάρχει γενική άρ¬ 
νηση των καθ’ ών να προμηθεύουν την απούσα με ταινίες. 


Ζ α. Η βλάβη της απούσας από τη μη προβολή της συ¬ 
γκεκριμένης ταινίας «ΑΝΑΙΥΖΕ ΤΗΑΤ» δεν είναι ανεπα¬ 
νόρθωτη. Κατά πάγια νομολογία η απαίτηση «άμεσα επι¬ 
κειμένου κινδύνου ανεπανόρθωτης βλάβης» ουδόλως 
ικανοποιείται με μόνη την οικονομική ζημία των απούντων 
έστω και σημαντική. Απαιτώντας, μεταξύ άλλων, ανεπα¬ 
νόρθωτη βλάβη, ο νόμος αποσκοπεί να περιορίσει τη λή¬ 
ψη των ασφαλιστικών μέτρων μόνον σε περιπτώσεις που 
άνευ αυτών υφίσταται αδυναμία συνέχισης της λειτουρ¬ 
γίας της επιχείρησης. 

β. Λαμβανομένων υπόψη των ανωτέρω και δεδομένου 
ότι οι καθ'ών έχουν επιβεβαιώσει και έχουν ήδη προβλη¬ 
θεί από τα κέντρα της απούσας ταινίες της όπως το ΗΑΒ- 
ΗΥ ΡΟΤΤΕΒ 2,ΙΟΒΩ ΟΡ ΤΗΕ ΒΙΝ05 2, Τ\Λ/0 \Λ/ΕΕΚ5 ΝΟ- 
ΤΙΟΕ και ότι χωρίς την προμήθεια της συγκεκριμένης ται¬ 
νίας δεν υφίσταται αδυναμία συνέχισης της λειτουργίας 
της επιχείρησης της απούσας από την προβολή της εν λό¬ 
γω ταινίας, εκτιμάται ότι δεν συντρέχει επείγουσα περί¬ 
πτωση προς αποτροπή άμεσα επικείμενου κινδύνου ανε¬ 
πανόρθωτης βλάβης. 

Συνεπώς, η Επιτροπή διαπιστώνει ότι δεν πιθανολογή¬ 
θηκε παράβαση των άρθρων 1 και 2 Ν. 703/77 αλλά και ότι 
δεν πληρούται η δεύτερη προϋπόθεση λήψης ασφαλιστι¬ 
κών μέτρων, εκείνη δηλαδή της επείγουσας περίπτωσης 
προς αποτροπή άμεσα επικείμενου κινδύνου ανεπανόρ¬ 
θωτης βλάβης στον αιτούντα ή στο δημόσιο συμφέρον. 

Επίσης δεν πιθανολογείται παράβαση υπό την έννοια 
του άρθρου 9 παράγραφος 4του Νόμου 703/1977 (διαπί¬ 
στωση που θα αντιστοιχούσε στην πρώτη προϋπόθεση 
της διαταγής ασφαλιστικών μέτρων) μόνον από το γεγο¬ 
νός ότι η αιτούσα άλλοτε προμηθεύει την πρώτη της επι¬ 
τυχία στη μια αίθουσα και άλλοτε στην άλλη. Ωστόσο, Επι¬ 
τροπή θεωρεί ότι παρέλκει η εξέταση του ζητήματος κα¬ 
τά πόσο με τα στοιχεία της υπόθεσης μπορεί να γίνει 
λόγος για «πιθανολόγηση», αφού δεν πληρούται η δεύτε¬ 
ρη προϋπόθεση, όπως προαναφέρθηκε. 

Επειδή κατά τα παραπάνω εκτεθέντα δεν πιθανολογεί¬ 
ται αδικαιολόγητη άρνηση των καθ'ών να προμηθεύουν 
την αιτούσα με κινηματογραφικές ταινίες ούτε επικείμε¬ 
νος κίνδυνος ανεπανόρθωτης βλάβης της απούσας, ανε¬ 
ξαρτήτως του ζητήματος εάν στην προκειμένη περίπτω¬ 
ση εφαρμόζονται οι διατάξειςτου άρθρου 1 παράγραφος 
1 του Ν. 703/1977 ή του άρθρου 2 του ίδιου νόμου ή αμ- 
φοτέρων. Σε περίπτωση όμως που διαπιστωθεί περαιτέ¬ 
ρω ότι συντελείται καθετοποίηση της αγοράς, πράγμα 
που μπορεί να οδηγήσει στη στεγανοποίησή της, είναι 
προφανές ότι πλέον θα εγκυμονείται κίνδυνος για τον 
ελεύθερο ανταγωνισμό και την ομαλή λειτουργία της 
αγοράς. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την με αριθμό πρωτοκόλλου 210/22.1.2003 
αίτηση της εταιρείας ΕυΒΟΡΕΕΧ ΚΙΝΗΜΑΤΟΓΡΑΦΟΙ ΕΛ¬ 
ΛΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥ¬ 
ΘΥΝΗΣ κατά των εταιρειών ννΑΒΝΕΒ ΒΟΑϋδΗΟνν ΔΙΑ¬ 
ΝΟΜΕΙΣ ΤΑΙΝΙΩΝ ΟΒΕΕΟΕ ΑΝΩΝΥΜΗ ΕΤΑΙΡΕΙΑ και VII- 
ΕΑΘΕ ΒΟΑϋδΗΟνν ΔΙΑΝΟΜΕΙΣ ΤΑΙΝΙΩΝ ΟΒΕΕΟΕ 
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥ¬ 
ΝΗΣ. 

Η απόφαση αυτή εκδόθηκετην 23η Μαΐου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΑΙΚΑΤΕΡΙΝΗ ΤΡΙΒΕΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




